Mieke 3: Weerlig oor Mtwana: Christien Neser Graffiti Boeke
Soek resultate: Christien Neser
Mieke 3: Weerlig oor Mtwana
Dis al Maart. Mieke het nog nie met Fen gepraat vandat hy koshuis toe is nie. Hy bel nie, kom nie naweke huis toe nie. Op Mtwana hang daar 'n skadu van onsekerheid. Die Phiri-bende is oorkant die rivier aktief. Hulle teiken hoofsaaklik olifante. Mieke sit haar voet neer en bel vir Fen by die koshuis. 'n Boelie gryp sy foon en 'n bakleiery breek uit. In die gestoei breek Fen sy spanmaat, Jock, se neus. Fen én Jock word geskors. Hulle straf: twee weke se harde arbeid op Mtwana.
Mieke se pad kruis met Sasha Dyssel, Miss Eco Warrior Limpopo-finalis, wat die skool en Mtwana se gas is. Fen en al die graadsewe-seuns verloor hul hart op die mooie Sasha. Maar dis Mieke wat die dieper kant van die meisie leer ken, en uitvind waarom sy en Smiley, die outjie wat gedurig 'n nuwe blouoog het, soveel in gemeen het. Die ontkoping is die finaal van Miss Eco Warrior, met afskeid en oorgang vir beide Mieke en Fen wat deur die storie verweef is.
Kersfees in April
Christien Neser, Mieke Reeks
Mieke se lewe op Mtwana Wildlife Rescue, aan die oewer van die Limpopo, is alles behalwe saai. Tussen haar pa as die plaas se veearts, Fen se ouma Maggi wat die lodge bestuur en haar eksentrieke oupa Bosjan se natuur- en lewenswysheid kry sy skaars kans om haar ma te mis. Maar soms, veral noudat sy in Gr 7 is en haar tannie Sylvie ver weg is in Amsterdam, raak die gemis groot. Gelukkig was Fen nog altyd daar: Haar boetie wat sy self kon kies, wat van dag een af saam met haar op 'n donkie skool toe ry. In hierdie eerste boek in die reeks moet Mieke en Fen hulle geliefde plaasskool red wanneer die eienaars van die buur-jagplaas 'n nuwe landingstrook reg bo-oor die skool beplan, en hulle moet boonop betyds genoeg kennis opdoen om die groot stadskole in die Natuurkennis Finaal te klop. As Kersfees reeds in April kan kom, kan hulle plan dalk net werk!
Vreesloos? Elle is eerder vrek bang. Haar matriekjaar spoed ten einde. Sy wil brieke gooi, want sy weet nie of sy kans sien vir 'n lewe anderkant die rooibaksteenmure van Gravitas nie. Waar ander meisies planne maak vir hul groot matriekvakansie, probeer sy daarvan vergeet. Sy wil elke laaste oomblik met oorgawe geniet. Soos die matriekdans. Op hierdie dans gaan sy 'n laaste kans kry om haar stempel af te druk. Dit moet onvergeetlik wees, veral vir die nuwe hoofmeisie en die graadelfs. Alles is droommooi: van die statige ou skoolgeboue tot haar metgesel in sy donker pak. Alles is supermega-stylvol: van die oerwoud in die skoolsaal tot die gourmet disse op die tafel. Mevrou Bender is op haar pos, goedkeurend en in beheer. Wat kan verkeerd loop? Net mooi alles. As haar droomdans dan wel onvergeetlik is, maar om al die verkeerde redes, moet Elle keuses maak. Sy en Refilwe moet die gevolge dra, want hulle is die gesig van Gravitas. En wat wag vir Elle en Refilwe aan die einde van die eksamen? Gaan dit 'n vakansie in 'n pienk bikini wees, of 'n verblyf in 'n tronksel in 'n oranje oorpak? Vreesloos is die laaste boek in die uiters gewilde ELLE-reeks.
Elle-Omnibus 3 in 1 (Rocksusters / Duinebesies / Franse Vlegsel)
Nog drie boeke in die immergewilde reeks vir meisies
In die volgende drie boeke van die Elle-reeks beleef Elle en haar vriende klomp avonture.
In Rocksusters kan Elle nie wag vir die Musikanto-fees wat Oktober in Parys plaasvind nie. Die Musikanto is 'n splinternuwe, landswye skolefees. Maar eers moet die skoolorkes genoeg geld insamel om in 'n ordentlike hotel te gaan bly …
In Duinebesies moet Elle teësinnig na Namibië gaan om saam met haar oom Eddie goggas te vang. Belaglik! Tog is die woestynuitstappie baie meer opwindend as wat Elle verwag het. Dit het dalk te make met 'n paar
manstudente in die navorsingsgroep wat enige meisie twee keer laat kyk.
In Franse vlegsel gee die woord losloper vir Elle koue rillings … Dit is presies wat sy hierdie jaar gaan wees wanneer Alex op 'n 4x4-toer gaan. Die enigste lekker ding wat vir Elle voorlê, is haar vakansie na Parys in
Frankryk saam met Refi. Maar 'n uitruilstudent met stoute groen oë maak 'n onverwagse opwagting, en hy doen vreemde dinge aan Elle se hart.
Help My kind is anders!
Ontdek die ster in jou anderster kind
Om 'n tipiese kleuter groot te maak is geen grap nie. Hoe dan gemaak as jou kind 'anders' is? Wat as hy hiperaktief en aandagafleibaar is? Wat as jy vermoed sy's op die outismespektrum? Hoe gemaak met lae spiertonus en 'n swak pengreep? Wat as hy 'n taalagterstand het, lispel of hakkel?
En sê nou sy het nie leerprobleme nie, maar sukkel met angs?
In Help! My kind is anders! beantwoord 'n span kundiges dié en vele ander vrae waarmee ouers vandag worstel. Is terapie werklik nodig of net 'n geldmaakstorie? En waar begin 'n mens as jy dink daar is fout?
In 30 boeiende gevallestudies vertel ouers en terapeute saam hul ware verhale van deursettingsvermoë en hoop. Sielkundiges, spraakterapeute, oudioloë, arbeidsterapeute, fisioterapeute, spelterapeute en ander medici deel hul kennis, ervaring en geheime.
Help! My kind is anders is 'n praktiese gids met bruikbare wenke wat ouers toerus met die nodig kennis en riglyne om atipies kinders groot te maak. Daar is nie baie selfhelpgidse in Afrikaans wat hierdie kwessie aanraak nie. Christien Neser is self ook 'n spraakterapeut wat elke dag met kinders en ouers werk.
Ook beskikbaar in Engels - Help! My child is atypical (9780639600925)
Vriende, avontuur en die koshuislewe …
'n Heerlike omnibus met die eerste 3 boeke uit die baie gewilde reeks oor die avonture van Elle.
1. Beskaafde mense hou nie vakansie in 'n tent in die diepste bosse van Botswana nie.
2. Die familie en haar pa en ma se universiteitsvriende, die Mosterts, kom sak en pak saam.
3. Die Mosterts se twee irriterende, beterweterige, kondensmelkdrinkende seuns, Divan en Alex. Twee dorpsjapies. Twee koshuisbrakke. Wat haar boonop ignoreer. Vir háár, Elle-Belle. Geen normale ou met gesonde hormone het haar nog ooit geïgnoreer nie.
Die naam alleen klink al klaar vir Elle soos 'n doodsvonnis. Want terwyl haar ouers 'n jaar lank oorsee werk, moet sy na 'n ander skool toe gaan. 'n Meisieskool. 'n Superstreng meisieskool. Boonop is haar selfoon doodstil terwyl sy die heeltyd wens Alex se naam wil op die skerm flits. Het hy ná hul Botswana-vakansie heeltemal van haar vergeet? Het die blikkie kondensmelk wat hy daardie aand vir haar gegee het, dan heeltemal niks beteken nie?
In Blou sjokolade vind Elle tot haar skok uit dat die orkestoer Frankryk toe, waarna sy so lank reeds uitsien, afgestel is. Dit beteken sy gaan waarskynlik die hele vakansie alleen by die huis sit en kyk hoe die grasperk doodryp, want haar ma en pa is op 'n navorsingsending na Antarktika. Maar dan kry Elle die kans om die Otter-wandelpad te gaan stap saam met haar kamermaat, Refi, die aantreklike Mostert-boeties, Alex en Divan, en drie kinders wat kanker gehad het. Sommer gou vind Elle uit die Otter is beslis nie vir sissies nie - en twee aantreklike ouens op die staptog laat boonop haar hart vreemde dinge doen ...
Nicci is 'n willewragtig op 'n bergfiets. Die heel lekkerste is om die seuns se reaksie te sien wanneer hulle besef 'n meisie het vir hulle ore aangesit. Tot die dag wat Nicci wreed aangeval en van haar fiets beroof word. Haar wêreld tuimel ineen. Wie sal so iets doen? Stuk-stuk pas Nicci en haar vriende Felicity en Donovan die legkaart inmekaar, en wat hulle uitvind toets hulle geloof in hulle medemens, en hulle eie waardes.
ELLE 8 : Pienk Bikini
Die woord gee Elle 'n knop in haar keel. Nog net twee weke van eksamen, en dan is hulle amptelik matrieks.
As hoofmeisie gaan daar 'n groot verantwoordelikheid op Elle se skouers rus. Sy en die ander leiers gaan die gees van Gravitas bepaal. En sy weet die skoolhoof, mevrou Bender, gaan haar met 'n valkoog dophou.
Elle is nie eens seker of sy dit verdien om hoofmeisie te wees nie. Dalk moes die keuse eerder op Shia geval het - sy is immers sterk, slim en super-sportief. Boonop is Shia se ma oortuig dat haar dogter die hoofmeisiebaadjie moet te dra. En as Elle dit waag om 'n voet verkeerd te sit, sal Shia dadelik haar plek inneem.
Maar daar is nie regtig tyd om oor Shia te wonder nie, want Elle het 'n hele klomp ander kopsere:
1. Die eksamen, wat soos 'n berg voor haar lê.
2. Haar spesiale projek vir volgende jaar. Wat gaan sy doen om haar merk te maak? Hoe gaan Gravitas haar onthou?
3. Die dertig kinders van die kinderhuis, Kaya Kumba, wat sy in 'n slagorkes moet probeer omtower.
4. En Alex, haar kêrel, wat skielik niks van hom laat hoor nie. Geen boodskap, geen oproep, niks.
Kort voor lank het Elle egter groter probleme toe 'n verspotte modderstoeigeveg by die kinderhuis (en parmantige pienk onderklere) onverwags groot nuus word.
En skielik lyk dit asof net 'n wonderwerk sal verhoed dat Elle haar hoofmeisiebaadjie verloor ...
ELLE 7 : Middernagklub
Witbaadjies. Dít is hoe die prefekte by Gravitas bekend staan. Om niè op die Lys van Dertig te kom nie, is nou vir elkeen 'n verskrikking. Van uitglip en reëls breek is daar geen sprake nie. Daarom hou Elle en haar pelle hulle laaste middernagfees. En toe die Middernagklub op heterdaad betrap word, is dit die begin van nog 'n Gravitas-avontuur ...